CELEX: 32011D0331
Language: el
Date: 2011-06-06 00:00:00
Title: 2011/331/ΕΕ: Απόφαση της Επιτροπής, της 6ης Ιουνίου 2011 , περί καθορισμού οικολογικών κριτηρίων για την απονομή του οικολογικού σήματος της EE σε πηγές φωτός [κοινοποιηθείσα υπό τον αριθμό Ε(2011) 3749]  Κείμενο που παρουσιάζει ενδιαφέρον για τον ΕΟΧ

7.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 148/13
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 6ης Ιουνίου 2011
   περί καθορισμού οικολογικών κριτηρίων για την απονομή του οικολογικού σήματος της EE σε πηγές φωτός
   [κοινοποιηθείσα υπό τον αριθμό Ε(2011) 3749]
   (Κείμενο που παρουσιάζει ενδιαφέρον για τον ΕΟΧ)
   (2011/331/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
   Μετά από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Βάσει του κανονισμού (ΕΚ) αριθ. 66/2010, το οικολογικό σήμα της ΕΕ επιτρέπεται να απονέμεται στα προϊόντα με μειωμένες περιβαλλοντικές επιπτώσεις σε όλη τη διάρκεια του κύκλου ζωής τους.
            
         
               (2)
            
            
               Ο κανονισμός (ΕΚ) αριθ. 66/2010 προβλέπει ότι καθορίζονται εξειδικευμένα κριτήρια για το οικολογικό σήμα της ΕΕ ανά κατηγορία προϊόντων.
            
         
               (3)
            
            
               Με την απόφαση 2002/747/ΕΚ της Επιτροπής (2) καθορίστηκαν τα οικολογικά κριτήρια καθώς και οι συναφείς απαιτήσεις εκτίμησης και εξακρίβωσης για τους ηλεκτρικούς λαμπτήρες. Τα εν λόγω κριτήρια ισχύουν μέχρι τις 31 Αυγούστου 2011.
            
         
               (4)
            
            
               Τα εν λόγω κριτήρια αναθεωρήθηκαν λαμβάνοντας υπόψη τις τεχνολογικές εξελίξεις. Με βάση την αναθεώρηση αυτή, ενδείκνυται να τροποποιηθεί ο ορισμός του προϊόντος και να τροποποιηθεί η ονομασία της κατηγορίας προϊόντων. Τα εν λόγω νέα κριτήρια, καθώς και οι σχετικές απαιτήσεις εκτίμησης και εξακρίβωσης, πρέπει να ισχύουν επί δύο έτη από την ημερομηνία έκδοσης της παρούσας απόφασης.
            
         
               (5)
            
            
               Η απόφαση 2002/747/ΕΚ πρέπει συνεπώς να αντικατασταθεί για λόγους σαφήνειας.
            
         
               (6)
            
            
               Πρέπει να προβλεφθεί μεταβατική περίοδος προκειμένου να δοθεί στους παραγωγούς των οποίων τα προϊόντα έλαβαν το οικολογικό σήμα για ηλεκτρικούς λαμπτήρες με βάση τα κριτήρια που περιλαμβάνονται στην απόφαση 2002/747/ΕΚ, επαρκής χρόνος ώστε να προσαρμόσουν τα προϊόντα τους στα αναθεωρημένα κριτήρια και απαιτήσεις. Οι παραγωγοί πρέπει επίσης να έχουν τη δυνατότητα να υποβάλλουν αιτήσεις με βάση τα κριτήρια που προβλέπονται στην απόφαση 2002/747/ΕΚ ή τα κριτήρια που προβλέπονται στην παρούσα απόφαση, έως ότου λήξει η ισχύς της εν λόγω απόφασης.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η κατηγορία προϊόντων «πηγές φωτός» περιλαμβάνει όλες τις πηγές φωτός με φωτεινή ροή (ή ισχύ) ≥ 60 και ≤ 12 000 lumen για γενικές εφαρμογές φωτισμού με άμεση ή έμμεση σύνδεση στο δημόσιο δίκτυο παροχής ηλεκτρικής ενέργειας που είναι εφοδιασμένες με κάλυκα λαμπτήρα σύμφωνα με το πρότυπο EN 60061 και έχουν κατασκευαστεί προκειμένου να εκπέμπουν ορατή ακτινοβολία.
   2.   Οι ακόλουθοι τύποι πηγών φωτισμού δεν περιλαμβάνονται στην κατηγορία προϊόντων: κατευθυντικοί λαμπτήρες, λαμπτήρες εκκένωσης υψηλής έντασης, έγχρωμοι λαμπτήρες, λαμπτήρες προβολέων, λαμπτήρες φωτισμού φωτογραφήσεων, λαμπτήρες για σολάριουμ, συστήματα που λειτουργούν με μπαταρίες και άλλες πηγές φωτός που δεν προορίζονται για γενικές εφαρμογές φωτισμού. Οι ακόλουθοι τύποι πηγών φωτισμού δεν περιλαμβάνονται στην κατηγορία προϊόντων εάν δεν τροφοδοτούνται απευθείας από το δίκτυο: συμπαγείς λαμπτήρες φθορισμού με ενσωματωμένο στραγγαλιστικό πηνίο, λαμπτήρες πυρακτώσεως και λαμπτήρες διόδων φωτοεκπομπής (LED).
   Άρθρο 2
   Προκειμένου να απονεμηθεί το οικολογικό σήμα της ΕΕ σε είδος πηγής φωτός δυνάμει του κανονισμού (ΕΚ) αριθ. 66/2010, αυτό πρέπει να υπάγεται στην κατηγορία προϊόντων «πηγές φωτός» όπως ορίζεται στο άρθρο 1 της παρούσας απόφασης και να συμμορφώνεται με τα κριτήρια, καθώς και με τις σχετικές απαιτήσεις εκτίμησης και εξακρίβωσης που παρατίθενται στο παράρτημα της παρούσας απόφασης.
   Άρθρο 3
   Τα κριτήρια για την κατηγορία προϊόντων «πηγές φωτός», καθώς και οι σχετικές απαιτήσεις εκτίμησης και εξακρίβωσης ισχύουν επί δύο έτη από την ημερομηνία έκδοσης της παρούσας απόφασης.
   Άρθρο 4
   Για διοικητικούς σκοπούς, η κατηγορία προϊόντων «πηγές φωτός» λαμβάνει τον κωδικό αριθμό «008».
   Άρθρο 5
   Η απόφαση 2002/747/ΕΚ καταργείται.
   Άρθρο 6
   1.   Κατά παρέκκλιση από το άρθρο 5, οι αιτήσεις απονομής του οικολογικού σήματος της ΕΕ για προϊόντα υπαγόμενα στην κατηγορία «πηγές φωτός», οι οποίες έχουν υποβληθεί πριν από την ημερομηνία έκδοσης της παρούσας απόφασης, αξιολογούνται σύμφωνα με τους όρους που καθορίζονται στην απόφαση 2002/747/ΕΚ.
   2.   Οι αιτήσεις για την απονομή του οικολογικού σήματος της ΕΕ σε προϊόντα υπαγόμενα στην ομάδα προϊόντων «πηγές φωτός» οι οποίες έχουν υποβληθεί μετά την ημερομηνία έκδοσης της παρούσας απόφασης αλλά πριν από τις 31 Αυγούστου 2011 το αργότερο, επιτρέπεται να βασίζονται είτε στα κριτήρια που προβλέπονται στην απόφαση 2002/747/ΕΚ, είτε στα κριτήρια που προβλέπονται στην παρούσα απόφαση.
   3.   Οι αιτήσεις αυτές αξιολογούνται σύμφωνα με τα κριτήρια στα οποία βασίζονται.
   4.   Όταν το οικολογικό σήμα απονέμεται με βάση αίτηση που έχει αξιολογηθεί σύμφωνα με τα κριτήρια της απόφασης 2002/747/ΕΚ, αυτό επιτρέπεται να χρησιμοποιείται επί δώδεκα μήνες από την ημερομηνία έκδοσης της παρούσας απόφασης.
   Άρθρο 7
   Η παρούσα απόφαση απευθύνεται στα κράτη μέλη.
   
      Βρυξέλλες, 6 Ιουνίου 2011.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 27 της 30.1.2010, σ. 1.
   
      (2)  ΕΕ L 242 της 10.9.2002, σ. 44.
   
      ΠΑΡΑΡΤΗΜΑ
      
         ΠΛΑΙΣΙΟ
      
      
         Οι στόχοι των κριτηρίων
      
      Με τα κριτήρια επιδιώκεται, αφενός, να προωθηθεί ο περιορισμός των περιβαλλοντικών ζημιών ή των κινδύνων λόγω της χρήσης ενέργειας (υπερθέρμανση του πλανήτη, οξίνιση, εξάντληση μη ανανεώσιμων ενεργειακών πόρων), μέσω της μείωσης της κατανάλωσης ενέργειας, καθώς και λόγω της χρήσης πόρων τόσο για την κατασκευή όσο και για την κατεργασία/διάθεση των πηγών φωτός μέσω της αύξησης της μέσης διάρκειας ζωής της – και, αφετέρου, να προωθηθεί ο περιορισμός της χρήσης υδράργυρου μέσω του περιορισμού των συνολικών εκπομπών υδράργυρου κατά της διάρκειας ζωής της πηγής φωτός.
      Εξάλλου, τα κριτήρια ενθαρρύνουν την εφαρμογή της βέλτιστης πρακτικής (βέλτιστη περιβαλλοντική χρήση) και την περιβαλλοντική ευαισθητοποίηση των καταναλωτών. Τα επίπεδα των κριτηρίων έχουν καθοριστεί έτσι ώστε να προωθούν τη σήμανση των πηγών φωτός των οποίων η κατασκευή επιβαρύνει λιγότερο το περιβάλλον.
      
         ΚΡΙΤΗΡΙΑ
      
      Καθορίζονται κριτήρια για καθένα από τους ακόλουθους τομείς:
      
                  1.
               
               
                  Ενεργειακή απόδοση, μέση διάρκεια ζωής, διατήρηση της φωτεινής ροής και περιεκτικότητα σε υδράργυρο
               
            
                  2.
               
               
                  Κύκλοι έναρξης/παύσης λειτουργίας
               
            
                  3.
               
               
                  Δείκτης απόδοσης χρωμάτων
               
            
                  4.
               
               
                  Χρωματική συνέπεια
               
            
                  5.
               
               
                  Επικίνδυνες ουσίες και μείγματα
               
            
                  6.
               
               
                  Ουσίες που περιλαμβάνονται στον κατάλογο ο οποίος προβλέπεται στο άρθρο 59 παράγραφος 1 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (1)
                  
               
            
                  7.
               
               
                  Μέρη από πλαστικές ύλες
               
            
                  8.
               
               
                  Συσκευασία
               
            
                  9.
               
               
                  Οδηγίες χρήσεως
               
            
                  10.
               
               
                  Κοινωνική υπευθυνότητα
               
            
                  11.
               
               
                  Πληροφορίες που αναγράφονται επί του οικολογικού σήματος της ΕΕ
               
            
         Απαιτήσεις όσον αφορά την εκτίμηση και την εξακρίβωση
      
      Οι ιδιαίτερες απαιτήσεις εκτίμησης και εξακρίβωσης παρατίθενται στην περιγραφή κάθε κριτηρίου.
      Όταν ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, εξυπακούεται ότι αυτά επιτρέπεται να προέρχονται από τον αιτούντα ή/και από τον ή τους προμηθευτές του ή/και από τον ή τους προμηθευτές των τελευταίων, κατά περίπτωση.
      Όπου είναι εφικτό, οι δοκιμές πρέπει να διεξάγονται από εργαστήρια που πληρούν τις γενικές απαιτήσεις του προτύπου EN ISO 17025 ή ισοδύναμου.
      Όπου κρίνεται σκόπιμο, γίνονται δεκτές διαφορετικές μέθοδοι δοκιμών από αυτές που αναφέρονται σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.
      Όπου κρίνεται σκόπιμο, οι αρμόδιοι φορείς επιτρέπεται να απαιτούν την υποβολή περαιτέρω δικαιολογητικών και να διεξάγουν ανεξάρτητους ελέγχους.
      
         ΚΡΙΤΗΡΙΑ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ
      
      
         Κριτήριο 1 —   Ενεργειακή απόδοση, μέση διάρκεια ζωής, διατήρηση της φωτεινής ροής και περιεκτικότητα σε υδράργυρο
      
      Οι πηγές φωτός πρέπει να πληρούν τις ακόλουθες απαιτήσεις:
      
                   
               
               
                  Απλής απολήξεως
               
               
                  Διπλής απολήξεως
               
            
                  Ενεργειακή απόδοση
               
               
                  10 % καλύτερη από την τιμή σε lumen ανά watt της κλάσης Α
               
               
                  10 % καλύτερη από την τιμή σε lumen ανά watt της κλάσης Α
               
            
                  Μέση διάρκεια ζωής (ώρες)
               
               
                  15 000
               
               
                  20 000
               
            
                  Συντήρηση της φωτεινής ροής
               
               
                  80 % στις 9 000 ώρες
               
               
                  90 % στις 16 000 ώρες
               
            
                  Υδράργυρος (mg)
               
               
                  < 1,5
               
               
                  < 3,0
               
            
         Σημείωση:
      
      Η ενεργειακή απόδοση προσδιορίζεται όπως ορίζεται στο παράρτημα IV της οδηγίας 98/11/ΕΚ της Επιτροπής (2).
      
         Εκτίμηση και εξακρίβωση: Ο αιτών υποβάλλει έκθεση δοκιμών στο οποίο δηλώνεται ότι η ενεργειακή απόδοση, η μέση διάρκεια ζωής και η διατήρηση φωτεινής ροής της πηγής φωτός, πλην των διόδων φωτοεκπομπής (LED) έχουν καθοριστεί χρησιμοποιώντας τις διαδικασίες δοκιμής που αναφέρονται στο EN 50285.
      Για την απόδοση, τη μέση διάρκεια ζωής, τη διατήρηση της φωτεινής ροής των διόδων φωτοεκπομπής και την περιεκτικότητα σε υδράργυρο των πηγών φωτός φθορισμού, ο αιτών υποβάλλει εκθέσεις δοκιμών με τη χρήση αξιόπιστων, ακριβών και αναπαραγώγιμων μεθόδων μέτρησης, οι οποίες λαμβάνουν υπόψη τη γενικά αναγνωρισμένη πρόοδο της τεχνικής, καθώς και μεθόδων που ορίζονται σε έγγραφα τα στοιχεία αναφοράς των οποίων έχουν δημοσιευθεί προς τον σκοπό αυτό στην Επίσημη Εφημερίδα της Ευρωπαϊκής Ένωσης. Στην έκθεση αναφέρεται η ενεργειακή απόδοση, η μέση διάρκεια ζωής, η διατήρηση της φωτεινής ροής και το περιεχόμενο σε υδράργυρο της πηγής φωτός. Εάν η κατάλληλη δοκιμή της μέσης διάρκειας ζωής δεν έχει ολοκληρωθεί, γίνεται δεκτή η πρακτική διάρκεια ζωής που δηλώνεται στη συσκευασία, μέχρι να ληφθεί το αποτέλεσμα της δοκιμής. Ωστόσο, το αποτέλεσμα της δοκιμής πρέπει να δοθεί εντός 12 μηνών από την ημερομηνία υποβολής της αίτησης για την απονομή του οικολογικού σήματος της ΕΕ. Για τη δοκιμή της μέσης διάρκειας ζωής, το 75 % του δείγματος δοκιμής πρέπει να πληροί την απαίτηση.
      
         Κριτήριο 2 —   Κύκλοι έναρξης/παύσης λειτουργίας
      
      Για τους συμπαγείς λαμπτήρες φθορισμού (CFL) και τις διόδους φωτοεκπομπής, ο αριθμός των κύκλων έναρξης/παύσης λειτουργίας που μπορεί να αντέξει η πηγή φωτός πριν από πρόωρη αστοχία είναι μεγαλύτερος από τη διάρκεια ζωής του λαμπτήρα εκφρασμένο σε ώρες.
      Για λαμπτήρες για τους οποίους υποστηρίζεται ότι αντέχουν σε συχνές ενάρξεις/παύσεις λειτουργίας, ο εν λόγω αριθμός είναι μεγαλύτερος από 60 000 κύκλους έναρξης/παύσης λειτουργίας.
      
         Εκτίμηση και εξακρίβωση: Για συμπαγείς λαμπτήρες φθορισμού, ο αιτών υποβάλλει έκθεση δοκιμών στην οποία δηλώνεται ότι ο αριθμός των κύκλων έναρξης/παύσης λειτουργίας λαμπτήρα έχει προσδιοριστεί με τη δοκιμασία κύκλου μικρής διάρκειας (1 λεπτό σε λειτουργία, 3 λεπτά εκτός λειτουργίας) και με τις διαδικασίες δοκιμής για τη μέση διάρκεια ζωής που προβλέπονται στο EN 50285.
      Για τις διόδους φωτοεκπομπής, ο αιτών υποβάλλει έκθεση δοκιμών με χρήση αξιόπιστων, ακριβών και αναπαραγώγιμων μεθόδων μέτρησης, οι οποίες λαμβάνουν υπόψη τη γενικά αναγνωρισμένη πρόοδο της τεχνικής, καθώς και μεθόδους που ορίζονται σε έγγραφα τα στοιχεία αναφοράς των οποίων έχουν δημοσιευθεί προς τον σκοπό αυτό στην Επίσημη Εφημερίδα της Ευρωπαϊκής Ένωσης.
      
      Στην έκθεση δηλώνεται ο αριθμός των κύκλων έναρξης/παύσης λειτουργίας που επιτεύχθηκε όταν 50 % των δοκιμών συμπαγών λαμπτήρων φθορισμού ή των διόδων φωτοεκπομπής πληρούν τις απαιτήσεις για τη μέση διάρκεια ζωής του λαμπτήρα που προβλέπονται στα αντίστοιχα πρότυπα.
      
         Κριτήριο 3 —   Δείκτης απόδοσης χρωμάτων
      
      Ο δείκτης απόδοσης χρωμάτων (Ra) της πηγής φωτός είναι μεγαλύτερος του 85.
      
         Εκτίμηση και εξακρίβωση: Ο αιτών υποβάλλει έκθεση δοκιμών στην οποία δηλώνεται ότι ο δείκτης απόδοσης χρωμάτων της πηγής φωτός έχει προσδιοριστεί χρησιμοποιώντας τη διαδικασία δοκιμής που αναφέρεται στο πρότυπο CIE/έγγραφο 13.3. Στην έκθεση αναφέρεται ο δείκτης απόδοσης χρωμάτων της πηγής φωτός.
      
         Κριτήριο 4 —   Χρωματική συνέπεια
      
      Η πηγή φωτός έχει κατανομή συσχετισμένης θερμοκρασίας χρώματος (CCT) εντός έλλειψης MacAdam τριών βαθμίδων ή καλύτερη.
      
         Εκτίμηση και εξακρίβωση: Ο αιτών υποβάλλει έκθεση δοκιμών στην οποία αναφέρεται ότι η κατανομή της συσχετισμένης θερμοκρασίας χρώματος (CCT) βρίσκεται εντός έλλειψης MacAdam τριών βαθμίδων ή καλύτερη, με χρήση αξιόπιστων, ακριβών και αναπαραγώγιμων μεθόδων μέτρησης, οι οποίες λαμβάνουν υπόψη τη γενικά αναγνωρισμένη πρόοδο της τεχνικής, καθώς και μεθόδους που ορίζονται σε έγγραφα τα στοιχεία αναφοράς των οποίων έχουν δημοσιευθεί προς το σκοπό αυτό στην Επίσημη Εφημερίδα της Ευρωπαϊκής Ένωσης.
      
      
         Κριτήριο 5 —   Επικίνδυνες ουσίες και μείγματα
      
      Σύμφωνα με το άρθρο 6 παράγραφος 6 του κανονισμού (ΕΚ) αριθ. 66/2010, το προϊόν ή οιοδήποτε μέρος του δεν περιέχει τις ουσίες που αναφέρονται στο άρθρο 57 του κανονισμού (ΕΚ) αριθ. 1907/2006, ούτε ουσίες ή μείγματα που πληρούν τα κατωτέρω αναφερόμενα κριτήρια καταχώρισης στις τάξεις ή κατηγορίες κινδύνου.
      
         Κατάλογος δηλώσεων και φράσεων κινδύνου:
      
      
                  Δηλώσεις κινδύνου (3)
                  
               
               
                  Φράση κινδύνου (4)
                  
               
            
                  H300 Θανατηφόρο σε περίπτωση κατάποσης
               
               
                  R28
               
            
                  H301 Τοξικό σε περίπτωση κατάποσης
               
               
                  R25
               
            
                  H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς
               
               
                  R65
               
            
                  H310 Θανατηφόρο σε επαφή με το δέρμα
               
               
                  R27
               
            
                  H311 Τοξικό σε επαφή με το δέρμα
               
               
                  R24
               
            
                  H330 Θανατηφόρο σε περίπτωση εισπνοής
               
               
                  R23/26
               
            
                  H331 Τοξικό σε περίπτωση εισπνοής
               
               
                  R23
               
            
                  H340 Μπορεί να προκαλέσει γενετικά ελαττώματα
               
               
                  R46
               
            
                  H341 Ύποπτο για πρόκληση γενετικών ελαττωμάτων
               
               
                  R68
               
            
                  H350 Μπορεί να προκαλέσει καρκίνο
               
               
                  R45
               
            
                  H350i Μπορεί να προκαλέσει καρκίνο διά της εισπνοής
               
               
                  R49
               
            
                  H351 Ύποπτο για πρόκληση καρκίνου
               
               
                  R40
               
            
                  H360F Μπορεί να βλάψει τη γονιμότητα
               
               
                  R60
               
            
                  H360D Μπορεί να βλάψει το έμβρυο
               
               
                  R61
               
            
                  H360FD Μπορεί να βλάψει τη γονιμότητα. Μπορεί να βλάψει το έμβρυο.
               
               
                  R60/61/60-61
               
            
                  H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο.
               
               
                  R60/63
               
            
                  H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα.
               
               
                  R61/62
               
            
                  H361f Ύποπτο για πρόκληση βλάβης στη γονιμότητα
               
               
                  R62
               
            
                  H361d Ύποπτο για πρόκληση βλάβης στο έμβρυο
               
               
                  R63
               
            
                  H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο.
               
               
                  R62-63
               
            
                  H362 Μπορεί να βλάψει τα βρέφη που τρέφονται με μητρικό γάλα
               
               
                  R64
               
            
                  H370 Προκαλεί βλάβες στα όργανα
               
               
                  R39/23/24/25/26/27/28
               
            
                  H371 Μπορεί να προκαλέσει βλάβες στα όργανα
               
               
                  R68/20/21/22
               
            
                  H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση
               
               
                  R48/25/24/23
               
            
                  H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση
               
               
                  R48/20/21/22
               
            
                  H400 Πολύ τοξικό για τους υδρόβιους οργανισμούς
               
               
                  R50
               
            
                  H410 Πολύ τοξικό για τους υδρόβιους οργανισμούς με μακροχρόνιες επιπτώσεις
               
               
                  R50-53
               
            
                  H411 Τοξικό για τους υδρόβιους οργανισμούς με μακροχρόνιες επιπτώσεις
               
               
                  R51-53
               
            
                  H412 Επιβλαβές για τους υδρόβιους οργανισμούς με μακροχρόνιες επιπτώσεις
               
               
                  R52-53
               
            
                  H413 Μπορεί να προκαλέσει μακροχρόνιες επιπτώσεις στους υδρόβιους οργανισμούς
               
               
                  R53
               
            
                  EUH059 Επικίνδυνο για τη στιβάδα του όζοντος
               
               
                  R59
               
            
                  EUH029 Σε επαφή με το νερό ελευθερώνονται τοξικά αέρια
               
               
                  R29
               
            
                  EUH031 Σε επαφή με οξέα ελευθερώνονται τοξικά αέρια
               
               
                  R31
               
            
                  EUH032 Σε επαφή με οξέα ελευθερώνονται πολύ τοξικά αέρια
               
               
                  R32
               
            
                  EUH070 Τοξικό σε επαφή με τα μάτια
               
               
                  R39-41
               
            Εξαιρείται από την ανωτέρω απαίτηση η χρήση ουσιών ή μειγμάτων των οποίων οι ιδιότητες μεταβάλλονται με την επεξεργασία (π.χ. παύουν να είναι βιοδιαθέσιμα, υφίστανται χημική τροποποίηση), με αποτέλεσμα να εκλείπει ο προσδιορισθείς κίνδυνος.
      Τα όρια συγκέντρωσης για ουσίες ή μείγματα που πληρούν τα κριτήρια καταχώρισης στις τάξεις ή κατηγορίες κινδύνου που αναφέρονται στον ανωτέρω πίνακα, και για ουσίες ή μείγματα που πληρούν τα κριτήρια του άρθρου 57 στοιχείο α), β) ή γ) του κανονισμού (ΕΚ) αριθ. 1907/2006, δεν υπερβαίνουν τα γενικά ή τα ειδικά όρια συγκέντρωσης που καθορίζονται δυνάμει του άρθρου 10 του κανονισμού (ΕΚ) αριθ. 1272/2008. Εάν καθορίζονται ειδικά όρια συγκέντρωσης, αυτά πρέπει να υπερισχύουν των γενικών ορίων συγκέντρωσης.
      Τα όρια συγκέντρωσης για ουσίες που πληρούν τα κριτήρια του άρθρου 57 στοιχείο δ), ε) ή στ) του κανονισμού (ΕΚ) αριθ. 1907/2006 δεν υπερβαίνουν ποσοστό 0,1 % κατά βάρος.
      Οι ακόλουθες ουσίες/χρήσεις ουσιών εξαιρούνται ρητά από την παρούσα απαίτηση:
      
                  Ομοιογενή μέρη βάρους κάτω των 5g
               
               
                  Όλες οι δηλώσεις και φράσεις κινδύνου που αναφέρονται ανωτέρω
               
            
         Εκτίμηση και εξακρίβωση: Για κάθε τμήμα βάρους άνω των 5 g, ο αιτών υποβάλλει δήλωση συμμόρφωσης με το παρόν κριτήριο, μαζί με τη συναφή τεκμηρίωση, όπως δηλώσεις συμμόρφωσης υπογεγραμμένες από τους προμηθευτές των ουσιών και αντίγραφα των συναφών δελτίων δεδομένων ασφαλείας σύμφωνα με το παράρτημα II του κανονισμού (ΕΚ) αριθ. 1907/2006 για ουσίες και μείγματα. Τα όρια συγκέντρωσης προσδιορίζονται στα δελτία δεδομένων ασφαλείας σύμφωνα με το άρθρο 31 του κανονισμού (ΕΚ) αριθ. 1907/2006 για ουσίες και μείγματα.
      
         Κριτήριο 6 —   Ουσίες που περιλαμβάνονται στον κατάλογο ο οποίος προβλέπεται στο άρθρο 59 παράγραφος 1 του κανονισμού (ΕΚ) αριθ. 1907/2006
      
      Δεν εγκρίνεται παρέκκλιση από την απαγόρευση κατά το άρθρο 6 παράγραφος 6 για ουσίες χαρακτηρισμένες ως ουσίες που προκαλούν πολύ μεγάλη ανησυχία και περιλαμβανόμενες στον κατάλογο που προβλέπεται στο άρθρο 59 του κανονισμού (ΕΚ) αριθ. 1907/2006, οι οποίες περιέχονται σε μείγματα, σε αντικείμενα ή σε οιοδήποτε ομοιογενές τμήμα σύνθετου αντικειμένου σε συγκεντρώσεις υψηλότερες από 0,1 %. Σε περίπτωση συγκεντρώσεων κάτω του 0,1 % ισχύουν τα ειδικά όρια συγκέντρωσης που προσδιορίζονται σύμφωνα με το άρθρο 10 του κανονισμού (ΕΚ) αριθ. 1272/2008.
      
         Εκτίμηση και εξακρίβωση: Ο κατάλογος των ουσιών οι οποίες χαρακτηρίζονται ως ουσίες που προκαλούν πολύ μεγάλη ανησυχία και περιλαμβάνονται στον κατάλογο των υποψήφιων ουσιών σύμφωνα με το άρθρο 59 του κανονισμού (ΕΚ) αριθ. 1907/2006, διατίθεται στη διεύθυνση:
      http://echa.europa.eu/chem_data/authorisation_process/candidate_list_table_en.asp
      Γίνεται αναφορά στον κατάλογο κατά την ημερομηνία υποβολής της αίτησης.
      Ο αιτών υποβάλλει δήλωση συμμόρφωσης με το παρόν κριτήριο, μαζί με τη σχετική τεκμηρίωση, όπως δηλώσεις συμμόρφωσης υπογεγραμμένες από τους προμηθευτές των ουσιών και αντίγραφα των σχετικών δελτίων δεδομένων ασφαλείας σύμφωνα με το παράρτημα II του κανονισμού (ΕΚ) αριθ. 1907/2006 για ουσίες και μείγματα. Τα όρια συγκέντρωσης προσδιορίζονται στα δελτία δεδομένων ασφαλείας σύμφωνα με το άρθρο 31 του κανονισμού (ΕΚ) αριθ. 1907/2006 για ουσίες και μείγματα.
      
         Κριτήριο 7 —   Μέρη από πλαστικές ύλες
      
      
                  α)
               
               
                  Εάν η διεργασία παραγωγής περιλαμβάνει τη χρήση πλαστικοποιητών, αυτοί πρέπει να πληρούν τις απαιτήσεις για τις επικίνδυνες ουσίες που καθορίζονται στα κριτήρια 5 και 6.
                  Επιπροσθέτως, απαγορεύεται να προστίθενται σκοπίμως στο προϊόν οι ουσίες DNOP (φθαλικό δι-κ-οκτύλιο), DINP (φθαλικό δι-ισοεννεΰλιο) και DIDP (φθαλικό δι-ισοδεκύλιο).
               
            
                  β)
               
               
                  Τα πλαστικά τμήματα δεν περιέχουν χλώριο σε ποσοστό μεγαλύτερο από 50 % κατά βάρος.
               
            
         Εκτίμηση και εξακρίβωση: Στον αρμόδιο φορέα απονομής του οικολογικού σήματος υποβάλλεται πιστοποιητικό, υπογεγραμμένο από τον κατασκευαστή, όπου δηλώνεται η συμμόρφωση με τις παρούσες απαιτήσεις. Στον αρμόδιο φορέα απονομής του οικολογικού σήματος υποβάλλεται επίσης δήλωση συμμόρφωσης, υπογεγραμμένη από τους προμηθευτές τμημάτων από πλαστικές ύλες, καθώς και αντίγραφα των σχετικών δελτίων δεδομένων ασφάλειας σχετικά με τα υλικά και τις ουσίες.
      
         Κριτήριο 8 —   Συσκευασία
      
      Απαγορεύεται η χρήση πολυστρωματικών (επικολλητών) υλικών και σύνθετες πλαστικές ύλες.
      Όταν χρησιμοποιούνται κουτιά από χαρτόνι, αυτά είναι κατασκευασμένα κατά 80 % από ανακυκλωμένα υλικά.
      Όταν χρησιμοποιούνται πλαστικές ύλες, αυτές είναι κατασκευασμένες κατά 50 % από ανακυκλωμένα υλικά.
      
         Εκτίμηση και εξακρίβωση: Με την αίτηση υποβάλλεται δείγμα της συσκευασίας του προϊόντος, συνοδευόμενο από την αντίστοιχη δήλωση συμμόρφωσης με το παρόν κριτήριο. Το κριτήριο αυτό εφαρμόζεται μόνον στην πρωτογενή συσκευασία, όπως ορίζεται στην οδηγία 94/62/ΕΚ του Ευρωπαϊκού Κοινοβουλίου και του Συμβουλίου (5).
      
         Κριτήριο 9 —   Οδηγίες χρήσης
      
      Το προϊόν πωλείται συνοδευόμενο από οδηγίες χρήσης, επί της συσκευασίας ή σε χωριστό φυλλάδιο που συνοδεύει το προϊόν, στις οποίες παρέχονται υποδείξεις σχετικά με την περιβαλλοντικώς ορθή χρήση του. Συγκεκριμένα:
      
                  α)
               
               
                  Για λαμπτήρες με κάλυκες E27, E14, B22 ή B15, αναφέρονται στη συσκευασία το μέγεθος και σχήμα της πηγής φωτός σε σύγκριση με συμβατικό λαμπτήρα πυρακτώσεως.
               
            
                  β)
               
               
                  Για πηγές φωτός διπλής απολήξεως: στις πληροφορίες επί της συσκευασίας αναφέρεται ότι οι περιβαλλοντικές επιδόσεις της πηγής φωτός βελτιώνονται όταν χρησιμοποιείται με υψηλής συχνότητας ηλεκτρονικό εξοπλισμό ελέγχου.
               
            
                  γ)
               
               
                  Στη συσκευασία περιλαμβάνονται οδηγίες απομάκρυνσης σπασμένων πηγών φωτός φθορισμού.
               
            
                  δ)
               
               
                  Αναφέρεται η ενδεικνυόμενη συντήρηση του λαμπτήρα, όπως καθαρισμός του, για να διατηρηθεί το μέγεθος φωτεινής ροής.
               
            
                  ε)
               
               
                  Το σβήσιμο της φωτεινής πηγής έχει ως αποτέλεσμα την εξοικονόμηση ενέργειας και χρημάτων.
               
            
         Εκτίμηση και εξακρίβωση: Ο αιτών δηλώνει τη συμμόρφωση του προϊόντος με αυτές τις απαιτήσεις και καταθέτει αντίγραφο της συσκευασίας ή του φυλλαδίου στον αρμόδιο φορέα που αξιολογεί την αίτηση.
      
         Κριτήριο 10 —   Κοινωνική υπευθυνότητα
      
      Κατά την παραγωγή της πηγής φωτός στην οποία έχει απονεμηθεί το οικολογικό σήμα πρέπει να τηρούνται οι θεμελιώδεις αρχές και τα δικαιώματα σχετικά με τις συνθήκες εργασίας.
      Ο κάτοχος του οικολογικού σήματος πρέπει να εξασφαλίσει ότι κατά την παραγωγή της πηγής φωτός τηρούνται οι συμβάσεις της Διεθνούς Οργάνωσης Εργασίας (6) σχετικά με την παιδική εργασία, την καταναγκαστική εργασία, την υγιεινή και ασφάλεια, τις διακρίσεις, την πειθαρχία, τις ώρες εργασίας, τους μισθούς, την ελευθερία του συνεταιρίζεσθαι και το δικαίωμα της συλλογικής διαπραγμάτευσης.
      
         Εκτίμηση και εξακρίβωση: Ο αιτών δηλώνει τη συμμόρφωση με την παρούσα απαίτηση και υποβάλλει προδιαγραφή των συμβάσεων με τις αρχές επιθεώρησης και είτε κώδικα δεοντολογίας σχετικά με τις συμβάσεις της ΔΟΕ είτε πιστοποιητικό SA8000.
      
         Κριτήριο 11 —   Πληροφορίες που αναγράφονται στο οικολογικό σήμα της ΕΕ
      
      Προαιρετικό σήμα με κείμενο εντός πλαισίου περιέχει το εξής κείμενο:
      
                  «—
               
               
                  Υψηλή ενεργειακή απόδοση – εξοικονομεί χρήματα
               
            
                  —
               
               
                  Μεγάλη μέση διάρκεια ζωής
               
            
                  —
               
               
                  Έχει υποβληθεί σε δοκιμή επιδόσεων»
               
            Εάν η πηγή φωτός δεν περιέχει υδράργυρο, στο προαιρετικό οικολογικό σήμα επιτρέπεται να δηλώνεται ότι η πηγή φωτός δεν περιέχει υδράργυρο.
      Οι κατευθυντήριες γραμμές για τη χρήση του προαιρετικού σήματος με κείμενο εντός τετραγωνιδίου διατίθενται στις «Κατευθυντήριες γραμμές για τη χρήση του λογότυπου του οικολογικού σήματος» στον ιστότοπο: http://ec.europa.eu/environment/ecolabel/promo/logos_en.htm
      
         Εκτίμηση και εξακρίβωση: Ο αιτών υποβάλλει δείγμα του σήματος, καθώς και δήλωση συμμόρφωσης με το παρόν κριτήριο.
      
         (1)  ΕΕ L 396 της 30.12.2006, σ. 1.
      
         (2)  ΕΕ L 71 της 10.3.1998, σ. 1.
      
         (3)  Όπως προβλέπονται στον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (EE L 353 της 31.12.2008, σ. 1).
      
         (4)  Όπως προβλέπονται στην οδηγία 67/548/ΕΟΚ του Συμβουλίου (EE 196 της 16.8.1967, σ. 1).
      
         (5)  ΕΕ L 365 της 31.12.1994, σ. 10.
      
         (6)  http://www.ilo.org/